b'\n_START_ARTICLE_\nTata Sumo\n_START_SECTION_\nIstoric\n_START_PARAGRAPH_\nSumo a fost lansat \xc3\xaen 1994 ca un SUV cu  zece locuri conceput \xc3\xaen principal pentru utiliz\xc4\x83ri militare \xc8\x99i transport off-road. A avut un mare succes de v\xc3\xa2nz\xc4\x83ri, fiind produse mai mult de 100.000 de automobile Sumo p\xc3\xa2n\xc4\x83 \xc3\xaen 1997._NEWLINE_Sumo era bazat pe platforma Tata X2 de pe modelul Telcoline cu o punte spate modificat\xc4\x83 \xc8\x99i \xc3\xaent\xc4\x83rit\xc4\x83 pentru a o face folosibil\xc4\x83 off-road, cu trac\xc8\x9biune integral\xc4\x83 nepermanent\xc4\x83 (trac\xc8\x9biune spate pe asfalt \xc8\x99i integral\xc4\x83 doar \xc3\xaen off-road) folosind un diferen\xc8\x9bial spate autoblocant controlabil electric p\xc3\xa2n\xc4\x83 la 60 km/h. Ulterior s-a trecut la o solu\xc8\x9bie total automat\xc4\x83. Suspensia fa\xc8\x9b\xc4\x83 este pe foi de arc tip trapez, cu o bar\xc4\x83 de torsiune, \xc3\xaen timp ce \xc3\xaen spate s-a ales solu\xc8\x9bia unor foi de arc parabolice \xc8\x99i bar\xc4\x83 antiruliu. Fr\xc3\xa2nele fa\xc8\x9b\xc4\x83 sunt cu discuri ventilate, iar cele spate cu tamburi._NEWLINE_Pe pia\xc8\x9ba din India Sumo a fost v\xc3\xa2ndut doar \xc3\xaen versiune cu tractiune spate pentru cump\xc4\x83r\xc4\x83torii individuali, versiunea cu trac\xc8\x9biune integral\xc4\x83 fiind v\xc3\xa2ndut\xc4\x83 pentru flote \xc8\x99i pentru armata indian\xc4\x83. Pentru export erau disponibile ambele variante._NEWLINE_\xc3\x8enainte de Sumo, cele mai moderne vehicule din aceea\xc8\x99i clas\xc4\x83 erau cele produse de Mahindra & Mahindra, \xc3\xaen principal derivate din modelul original Jeep Willys. Dup\xc4\x83 lansare, Tata Sumo a c\xc3\xa2\xc8\x99tigat rapid o cot\xc4\x83 important\xc4\x83 din pia\xc8\x9ba de vehicule utilitare din India._NEWLINE_Numele de Sumo vine de la Sumant Moolgaokar, un fost director al Tata Motors._NEWLINE_Motorul era acela\xc8\x99i ca la Telcoline: Peugeot XD88 2.0 (1.948 cc / 63 CP) cu patru cilindri diesel, aspirat natural, fabricat sub licen\xc8\x9b\xc4\x83 de c\xc4\x83tre Tata Motors \xc3\xaen India, cu dou\xc4\x83 supape pe cilindru \xc8\x99i injec\xc8\x9bie indirect\xc4\x83 cu camer\xc4\x83 de preardere. Cutia de viteze este o cutie manual\xc4\x83 G76 cu 5 viteze._NEWLINE_\xc3\x8en 1996 gama Sumo a fost completat\xc4\x83 cu versiunea mai rafinat\xc4\x83 versiune "Deluxe". _NEWLINE_\xc3\x8en 1998 Tata a introdus pentru pia\xc8\x9ba de export versiunea turbo a motorului diesel Peugeot XD88 de 2 litri. Noul motor respecta normele Euro 2 \xc8\x99i avea o putere maxim\xc4\x83 de 92 CP._NEWLINE_\xc3\x8en 2001 Sumo Deluxe Turbo cu motorul 2.0 TDi a fost lansat \xc3\xaen India.'